stanford-oval/wikipedia huggingface dataset:
Isotähtiputki
Ulkonäkö ja koko

Isotähtiputken lehdissä on viisi lehdykkää, varsi kasvaa 60–100 senttimetriä pitkäksi ja latvassa on tähtimäisiä kukkia. Kasvista on punaisen ja violetin sävyisiä sekä harmaan valkeita lajikkeita. Isotähtiputki kukkii elokuussa. Punatähtiputki (Astrantia carniolica × major) on alppitähtiputken (Astrantia carniolica) ja isotähtiputken risteymä.
Aiheesta muualla

Kasviatlas 2016: Isotähtiputken (Astrantia major) levinneisyys Suomessa
Andersson, Lena Sofia: Kukkakoulu: Näin kasvatat isotähtiputkea Idealista.  30.06.2016. Arkistoitu 25.12.2017. Viitattu 25.12.2017.
Pirkanmaan perinnepiha: Isotähtiputki (Astrantia major) (Arkistoitu – Internet Archive)
Luopioisten kasvisto: Isotähtiputki (Astrantia major)
LuontoPortti: Isotähtiputki (Astrantia major)
Isotähtiputki (Astrantia major). Puutarha.net.
ITIS: Astrantia major (englanniksi)

Astrantia major
Hazardous Mutation

| Hazardous Mutation Municipal Waste |
| --- | --- | --- |

Studioalbumin tiedot
 Julkaistu: 20. syyskuuta 2005
 Tuottaja(t): Cory Smoot
 Tyylilaji: crossover thrash
 Kesto: 26.06
 Levy-yhtiö: Earache
Municipal Wasten muut julkaisut
| Waste ’em All 2003 | Hazardous Mutation 2005 | The Art of Partying 2007 |
Hazardous Mutation on yhdysvaltalaisen crossover thrash -yhtye Municipal Wasten toinen studioalbumi. Se julkaistiin vuonna 2005 levymerkillä Earache Records.
Kappaleet

Intro/Deathripper – 2.19
Unleash the Bastards – 1.57
The Thing – 1.53
Blood Drive – 1.13
Accelerated Vision – 1.26
Guilty of Being Tight – 1.53
Set to Destruct – 2.01
Hazardous Mutation – 1.20
Nailed Casket – 1.36
Abusement Park – 1.00
Black Ice – 0.24
Mind Eraser – 2.17
Terror Shark – 1.43
The Thrashin’ of the Christ – 2.30
Bangover – 2.38
Kokoonpano

| --- | --- |
 Tony Foresta – laulu  Land Phil – bassokitara, taustalaulu  Ryan Waste – kitara, taustalaulu  Dave Witte – rummut :  Tuotanto Cory Smoot – tuottaja  Alan Douches – masteroija  Ed Repka – kansikuva  Brien White – graafinen suunnittelu
Arvostelut

AllMusic:
Blabbermouth:
Imperiumi: 7/10
Aiheesta muualla

Albumi Hazardous Mutation Encyclopaedia Metallum -sivustolla (englanniksi)
Hazardous Mutation discogs.com -sivustolla (englanniksi)
Insta

| Insta Group Oy |
| --- | --- |

Tunnuslause:  Lupa luottaa
Yritysmuoto:  osakeyhtiö
Perustettu:  1960
Perustaja:  Finn Mattsson
Toimitusjohtaja:  Tapio Kolunsarka
Puheenjohtaja:  Markus Mattsson
Kotipaikka:  Tampere
Liikevaihto:  173,9milj. € (2023)
Henkilöstö:  1150
Kotisivu:  insta.fi
Infobox OKVirheellinen NIMI-arvo: 
Insta Group Oy on suomalainen perheyritys, jonka toimialoja ovat teollisuusautomaatio, teollinen digitalisaatio, kyberturva ja puolustusteknologia. Konsernin toimialayhtiöt ovat sähköautomaation ratkaisutoimittaja ja elinkaarikumppani Insta Automation Oy, kyberturvallisuuden ja turvallisen digitalisaation erikoisosaaja Insta Advance Oy sekä avioniikan, miehittämättömän ilmailun ja korkeateknologian asiantuntija Insta ILS Oy.
Yrityksen liikevaihto oli vuonna 2022 noin 153,4 miljoonaa euroa ja työntekijöitä sen palveluksessa on noin 1150 . Toimipisteitä yrityksellä on Tampereella, Vantaalla, Espoossa, Muuramessa, Oulussa, Harjavallassa, Porissa, Porvoossa, Raisiossa, Kuopiossa, Varkaudessa ja Imatralla.
Yritys muutti nimen vuonna 2006 Instrumentointi Oy:stä Insta Group Oy:ksi.
Insta omistaa Patrian kanssa Millogin.
Aiheesta muualla

Yhtymän kotisivut
Isabel Allende

| Isabel Allende |
| --- | --- |
 Isabel Allende, Barcelona, 2008
Henkilötiedot
Syntynyt: 2. elokuuta 1942 (ikä 82) Lima, Peru
Kansalaisuus:  Chile Yhdysvallat
Ammatti:  kirjailija
Kirjailija
Tuotannon kieli: espanja
Aikakausi:  1982-
Tyylilajit:  maaginen realismi
Esikoisteos:  Henkien talo, 1985 (La casa de los espíritus, 1982)
Aiheesta muualla
Kotisivut
Löydä lisää kirjailijoitaKirjallisuuden teemasivulta
Isabel Allende Llona (s. 2. elokuuta 1942 Lima, Peru) on chileläinen kirjailija. Hän asuu Yhdysvalloissa Kaliforniassa ja on Yhdysvaltojen kansalainen.
Nuoruus ja perhe

Isabel Allende syntyi Chilessä perulaisen diplomaatti Tomás Allenden tyttäreksi. Hän on Chilen edesmenneen johtajan Salvador Allenden serkun tytär. Isabel oli kaksivuotias, kun hänen isänsä jätti perheensä. Francisca Allende muutti lastensa kanssa takaisin Chileen. Hän meni myöhemmin naimisiin diplomaatti Ramón Huidobron kanssa. Perhe muutti tämän jälkeen usein Huidobron asemapaikan mukaan. Boliviassa ja Libanonissa Allende kävi englanninkielisiä yksityiskouluja.
Allende palasi Chileen 1958, jolloin hän tapasi tulevan miehensä Miguel Fríasin. He menivät naimisiin 1962.
Toimittajana ja maanpakoon

Allende työskenteli vuosina 1959–1965 Yhdistyneiden kansakuntien elintarvike- ja maatalousjärjestössä Santiagossa ja myöhemmin Brysselissä. Allenden tytär Paula syntyi vuonna 1963. Hän palasi 1966 Chileen, ja samana vuonna syntyi hänen poikansa Nicolás. Silloin Allende työskenteli toimittajana sekä televisiossa että lehdissä. Lisäksi hänen näytelmiään esitettiin teattereissa ja hän sai lastenkirjojaan julkaistuksi.
Allenden isän serkku, Chilen presidentti Salvador Allende sai surmansa Chilen sotilasvallankaappauksessa 11. syyskuuta 1973. Allende alkoi tämän jälkeen toimia vastarintaliikkeessä ja etsi turvallisia pakoreittejä etsintäkuulutetuille ihmisille. Hän oli mukana toiminnassa, kunnes hänen äitinsä ja isäpuolensa selvisivät täpärästi salamurhayrityksestä. Allende pakeni 1975 Venezuelaan jouduttuaan itsekin etsittyjen ihmisten listalle ja saatuaan tappouhkauksia. Hän asui Venezuelassa 13 vuotta ja muutti sitten Kaliforniaan. Toisen miehensä, lakimies Willie Gordonin, Allende tapasi Kaliforniassa 1988.
Ura kirjailijana

Allende alkoi vuonna 1981 kirjoittaa kirjettä isoisällen, joka oli kuolemaisillaan. Siitä kehittyi Allenden ensimmäinen romaani Henkien talo, joka julkaistiin 1982. Teos on sukutarina, joka sijoittuu nimeltä mainitsemattomaan, Chileksi tunnistettavaan maahan. Päähenkilöitä ovat suvun kolmen sukupolven naiset, Clara, Blanca ja Alba, joiden kaikkien nimet merkitsevät valoa. He hallitsevat taloa ja yhdistävät sukua. Kirjan taianomainen puoli liittyy yleensä Claraan, joka on selvänäkijä. Hän näkee tapahtumat ennakolta, harrastaa spiritismiä ja ilmestyy myöhemmin kuolemansa jälkeen vaikeina hetkinä perheenjäsenille. Romaanista tehtiin samanniminen elokuva vuonna 1993.
Allenden ensimmäiset teokset, romaanit Henkien talo, Rakkaus ja varjo (1984) ja Eva Luna (1985) sekä novellikokoelma Eva Lunan rakkaudet (1989) käsittelivät kaikki naisten asemaa Etelä-Amerikassa ja kuvasivat maanosan politiikkaa. Allenden neljäs romaani Ääretön suunnitelma sijoittuu puolestaan Yhdysvaltoihin ja sen päähenkilö on mies.
Allenden tytär Paula kuoli vuonna 1992 porfyrian aiheuttamiin komplikaatioihin. Allende julkaisi vuonna 1994 ensimmäisen tietokirjansa, muistelmateoksen Paula, joka on kirjoitettu kirjemuotoisena hänen tyttärelleen. Vuonna 1997 julkaistiin puolestaan hieman kevyempi teos Afrodita: cuentos, recetas, y otros afrodisíacos, jossa Allende jakaa tietoa erilaisista lemmenrohdoista.
Romaani Rouva Fortunan tytär (1999) kertoo chileläisestä naisesta, joka muuttaa maasta Kalifornian kultaryntäyksen perässä, ja Auroran muotokuva menneisyyttään etsivästä naisesta. Mi país inventado on puolestaan Allendan muistelma maanpaostansa ja tuntemuksistaan uudessa kotimaassaan. Zorron tarina (2005) uudelleenkertoo Zorron tarinan ja Sydämeni Inés (2009) fiktiivisesti konkistadori Pedro de Valdivian rakastajattaren Inés Suárezin tarinan. La isla bajo el mar (2009) sijoittuu Haitin vuoden 1791 orjakapinaan. El cuaderno de Maya (2011) on kirjoitettu teinitytön päiväkirjaksi, ja El juego de Ripper -romaanin (2014) pääosassa on teinityttö, joka jäljittää sarjamurhaajaa. Romaanissa El amante japonés (2015) käsitellään puolalaisen maahanmuttajan ja amerikanjapanilaisen vuosikymmeniä kestänyttä suhdetta. Más allá del invierno (2017) -romaanin pääosassa on ystävyys, joka syntyy auto-onnettomuuden jälkeen, ja Largo pétalo de mar kertoo miehestä ja naisesta, jotka pakenevat Chileen Espanjan sisällissodan jälkeen.
Allendea on verrattu usein kirjailija Gabriel García Márqueziin.
Teokset > Aikuisille

Henkien talo, 1985 (La casa de los espíritus, 1982)
La corda de Porcelana, 1984
Rakkaus ja varjo, 1987 (De amor y de sombra, 1984)
Eva Luna, 1989 (Eva Luna, 1985)
Dos Palabras, 1989
Eva Lunan rakkaudet, 1990 (Cuentos de Eva Luna, 1989)
Ääretön suunnitelma, 1994 (El Plan Infinito, 1991)
Paula, 1995 (Paula, 1994)
Afrodita, 1997
Rouva Fortunan tytär, 2000 (Hija de la Fortuna, 1999)
Auroran muotokuva, 2001 (Retrato en Sepia, 2000)
Zorron tarina, 2006 (El Zorro, comienza la leyenda, 2005)
Sydämeni Inés, 2009 (Inés del alma mia, 2006)
La suma de los días, 2007
La isla bajo el mar, 2009
El Cuaderno de Maya, 2011
El juego de Ripper, 2014
El amante japonés, 2015
Mi país inventado, 2017
Más allá del invierno, 2017
Largo pétalo de mar, 2019
Mujeres del alma mía, 2020
Violeta, 2022
Teokset > Nuorille

Petojen kaupunki, 2002 (La ciudad de las bestias, 2002)
Kultaisen lohikäärmeen valtakunta, 2003 (El Reino del Dragon de Oro)
Pygmien metsä, 2005 (El bosque de los pigmeas)
Kirjallisuutta

Koski, Mervi: Ulkomaisia nuortenkertojia 2. BTJ Kirjastopalvelu, 2006.
Ulkomaisia nykykertojia 1. Toimittaneet Ritva Aarnio ja Ismo Loivamaa. BTJ Kirjastopalvelu, 1998.
Aiheesta muualla

Isabel Allende -sivusto(englanniksi)
Isabel Allende -sivusto (Arkistoitu – Internet Archive) (espanjaksi)
Haastattelu, The Ledge (englanniksi)
Marjatta Ripsaluoma: Kultaisen lohikäärmeen valtakunta.
HS: Isabel Allende manaa henkiä avukseen
Ivar Wallgren

Ivar Wallgren (25. elokuuta 1891 Viipuri  – 16. syyskuuta 1964) oli suomalainen lääkäri ja professori.
Wallgrenin vanhemmat olivat filosofian maisteri, lääketieteen lisensiaatti Ivar Alexander Wallgren ja Alice Agnes Helene Rothe. Hänen puolisonsa vuodesta 1922 oli Anna Synnöve Marita Tammelander. Professori, mikrobiologi Veronica Sundman oli heidän tyttärensä. Wallgren tuli ylioppilaaksi 1909, valmistui lääketieteen lisensiaatiksi 1918 ja väitteli lääketieteen ja kirurgian tohtoriksi 1923 aiheesta Über die Veränderungen des Verdauungskanals bei der perniziösen Anämie. Hän työskenteli ensin sekä Helsingin yliopistossa että useassa eri sairaalassa, patologisen anatomian dosentti hänestä tuli 1930. Wallgren toimi Helsingin yliopiston ruotsinkielisenä patologisen anatomian professorina vuodesta 1948, jolloin virka perustettiin, vuoteen 1958.
Harmodios ja Aristogeiton

Harmodios (n. 530-514 eaa.) ja Aristogeiton (n. 550-514 eaa.), jotka tunnetaan nimillä "Vapauttajat" ja "Tyranninmurhaajat", tulivat ateenalaisten sankareiksi heidän osallisuudestaan Peisistratoksen hallitsijasuvun tyrannien syrjäyttämisessä. He murhasivat tyranni Hipparkhoksen vuonna 514 eaa.
Heinälampi (Keuruu, Haapamäki)

| Heinälampi |
| --- | --- |
Valtiot:  Suomi
Maakunnat:  Keski-Suomi
Kunnat:  Keuruu
Koordinaatit:  62°16′51″N, 24°25′54″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Ristajoen valuma-alue (35.65)
Laskujoki:  Myllypuro 
Järvinumero:  35.655.1.001
Mittaustietoja
Pinnankorkeus:  140,7 m  
Rantaviiva:  1,632 km  
Pinta-ala:  9,231 ha  
Saaria:  ei saaria 
 fiHeinälampi 
Heinälampi  on Keski-Suomessa Keuruulla Haapamäen taajaman lähellä sijaitseva lampi, joka kuuluu Kokemäenjoen vesistöön.
Maantietoa

Lammen pinta-ala on 9,2 hehtaaria ja se on 600 metriä pitkä ja 350 metriä leveä. Lammella ei ole kartan mukaan saaria. Sen rantaviivan pituus on 1,6 kilometriä..
Vesistösuhteet

Lampi sijaitsee Kokemäenjoen vesistössä (vesistöaluetunnus 35) Keuruun reitin valuma-alueen (35.6) Ristajoen valuma-alueella (35.65), jonka Hylkysenpuron valuma-alueeseen (35.655) se kuuluu.
Ivo Žďárek

Ivo Žďárek (6. marraskuuta 1960 – 20. syyskuuta 2008) oli tšekkiläinen diplomaatti. Hän opiskeli muun muassa Stanfordin yliopistossa. Hän oli vuosina 1995–1999 pääkonsulina Shanghaissa Kiinassa. Vuosina 2004–2008 hän oli suurlähettiläänä Vietnamissa ja elokuusta 2008 Pakistanissa.
Žďárek kuoli terrorismin uhrina Pakistanissa, kun Islamabadin Marriott-hotellia pommitettiin syyskuussa 2008. Hänellä oli vaimo ja kaksi lasta.
HMS Gladiolus (M34)

| HMS Gladiolus |
| --- | --- |

Aluksen vaiheet
Rakentaja:  Smiths Dock Company, South Bank-on-Tees
Kölinlasku:  19. lokakuuta 1939
Laskettu vesille:  24. tammikuuta 1940
Palveluskäyttöön:  6. huhtikuuta 1940
Poistui palveluskäytöstä:  upotettu 16. lokakuuta 1941
Tekniset tiedot
Uppouma:  925 t
Pituus:  62,48 m
Leveys:  10,11 m
Syväys:  4,14 m
Koneteho:  2 750 hv
Nopeus:  16 solmua (30 km/h)
Miehistöä:  96
Aseistus
Aseistus:  1 × BL 4"/L45 (102 mm) Mk IX -tykki 1 × kaksipiippuinen Vickers .50" Mk III -ilmatorjuntakonekivääri 1 × kaksipiippuinen .303" Lewis-pikakivääri 2 × syvyyspomminheitintä Mk II, joihin yhteensä 40 syvyyspommia
HMS Gladiolus (viirinumero M34) oli Britannian kuninkaallisen laivaston vuonna 1940 valmistunut Flower-luokan korvetti toisessa maailmansodassa.
Valmistus

Alus tilattiin 25. heinäkuuta 1939 South Bank-on-Tees'stä Smiths Dock Companyltä, missä köli laskettiin 19. lokakuuta. Alus laskettiin vesille 24. tammikuuta 1940 ja valmistui 6. huhtikuuta.
Palvelus

Alus upposi 16. lokakuuta 1941 Saksan laivaston sukellusveneen U-558 torpedoimana Pohjois-Atlantilla.
Ivonne Leal

Ivonne Leal (s. 27. helmikuuta 1966 San Nicolas de Bari, Kuuba) on kuubalainen entinen keihäänheittäjä. Hänen uransa kohokohta oli kultamitali 1985 Japanin Kōbessa pidetyissä universiadeissa tuloksella 71,82. Tulos on myös hänen henkilökohtainen ennätyksensä.
Leal edusti maataan myös vuoden 1987 yleisurheilun MM-kisoissa Roomassa, jossa hän sijoittui kahdeksanneksi tuloksella 64,90. Aiemmin samana vuonna Leal voitti myös Pan-Amerikan kisojen kultamitalin Yhdysvaltain Indianapolisissa.
Formula 1 -kausi 2010

Formula 1 -kausi 2010 oli Formula 1 -sarjan historian 61. kausi. Kaudella kilpaili ensimmäistä kertaa sitten kauden 1995 kaksitoista tallia. Ennen uutta kautta formuloista vetäytyivät BMW ja Toyota, joten kaudella nähtiin yhteensä neljä tallia, jotka eivät ajaneet vuonna 2009. Vuoden 2010 maailmanmestaruuden voitti Red Bullin Sebastian Vettel, josta tuli myös kaikkien aikojen nuorin F1-maailmanmestari. Red Bull Racing voitti myös valmistajien maailmanmestaruuden.
Tallit ja kuljettajat > Arviot kuljettajien ja tallien palkoista kaudella 2010

| Kuljettaja | Arvio palkasta |
| --- | --- |
 Fernando Alonso: 30 000 000 €
 Lewis Hamilton: 16 000 000 €
 Kimi Räikkönen: 16 000 000 € N/A
 Felipe Massa: 14 000 000 €
 Jenson Button: 9 000 000 €
 Michael Schumacher: 8 000 000 €
 Nico Rosberg: 8 000 000 €
 Robert Kubica: 7 500 000 €
 Rubens Barrichello: 5 500 000 €
 Mark Webber: 4 200 000 €
 Jarno Trulli: 3 000 000 €
 Sebastian Vettel: 2 000 000 €
 Heikki Kovalainen: 2 000 000 €
 Timo Glock: 1 000 000 €
 Nico Hülkenberg: 700 000 €
 Pedro de la Rosa: 500 000 €
 Kamui Kobayashi: 500 000 €
 Vitali Petrov: 400 000 €
 Jaime Alguersuari: 400 000 €
 Sébastien Buemi: 400 000 €
 Adrian Sutil: 200 000 €
 Vitantonio Liuzzi: 200 000 €
 Lucas di Grassi: 200 000 €
 Bruno Senna: 150 000 €
 Karun Chandhok: -
 Sakon Yamamoto: -
| Talli | Arvio palkasta |
| --- | --- |
 Ferrari: 60 000 000 €
 McLaren: 25 000 000 €
 Mercedes: 16 000 000 €
 Renault: 7 900 000 €
 Red Bull: 6 200 000 €
 Williams: 6 200 000 €
 Lotus: 5 000 000 €
 Virgin: 1 200 000 €
 Sauber: 1 000 000 €
 Toro Rosso: 800 000 €
 Force India: 400 000 €
 HRT: 150 000 €
* Natacha Gachnang on omassa lehdistötiedotteessaan väittänyt olevansa tallin testikuljettaja.
USF1-talli hyväksyttiin mukaan tälle kaudelle, mutta talli ei pystynyt osallistumaan.
BMW Sauber ilmoitti vetäytyvänsä Formuloista kauden 2009 jälkeen. BMW ei saanut talliaan myytyä määräaikaan mennessä, jolloin Team Lotus sai sen paikan. Myöhemmin BMW sai tallinsa myytyä sveitsiläiselle Qadbakille.. Qadbak paljastui kuitenkin huijaukseksi  ja BMW myi tallinsa takaisin Peter Sauberille.
Toyota ilmoitti vetäytyvänsä marraskuussa 2009. Toyotan paikan otti Sauber, joka oli jo varasijalla.  Toyotan tallin jäämistö myytiin Stefan Grand Prix'lle, joka on nyt varasijalla.
Hyväksyttyjen tallien lisäksi hakemuksen kaudelle 2010 lähettivät:
Brabham
Epsilon Euskadi
Lola Cars
Team Lotus (eri talli, joka lopulta sai paikan)
myf1dream.com
N.Technology
Prodrive F1
Stefan Grand Prix
Tallit ja kuljettajat > Tallivaihdokset kaudelle 2010

Jenson Button vaihtoi Brawnilta McLarenille
Fernando Alonso vaihtoi Renault'lta Ferrarille
Nico Rosberg vaihtoi Williamsilta Mercedes GP:lle
Rubens Barrichello vaihtoi Brawnilta Williamsille
Robert Kubica vaihtoi BMW Sauberilta Renault'lle
Jarno Trulli vaihtoi Toyotalta Lotukselle
Heikki Kovalainen vaihtoi McLarenilta Lotukselle
Timo Glock vaihtoi Toyotalta Virginille
Kamui Kobayashi vaihtoi Toyotalta Sauberille
Tallit ja kuljettajat > Uudet kuljettajat kaudella 2010

Nico Hülkenberg debytoi sarjassa Williamsilla
Vitali Petrov debytoi sarjassa Renault'lla
Bruno Senna debytoi sarjassa Hispania Racingillä
Lucas di Grassi debytoi sarjassa Virginillä
Karun Chandhok debytoi sarjassa Hispania Racingillä
Tallit ja kuljettajat > Paluun tekevät kuljettajat kaudella 2010

Michael Schumacher Mercedes GP:llä
Pedro de la Rosa Sauberilla
Sakon Yamamoto Hispania Racingillä
Christian Klien Hispania Racingillä
Tallit ja kuljettajat > Poistuneet kuljettajat

Kimi Räikkönen siirtyi ralliin, palasi takaisin kaudella 2012.
Nick Heidfeld Mercedes GP:n testikuljettaja, sen jälkeen Pirellin testikuljettaja ja myöhemmin loppukauden ajan Sauberin toisena kisakuljettajana.
Kazuki Nakajima siirtyi Japanin Formula Nippon -sarjaan.
Giancarlo Fisichella siirtyi Ferrarin testikuljettajaksi.
Romain Grosjean siirtyi FIA GT1 MM-sarjaan.
Talvitestaus

Kautta edeltävä talvitestaus alkoi 1. joulukuuta nuorten kuljettajien testauksella. Testeissä käytettiin kauden 2009 autoja. Rahan säästämiseksi uusien autojen testaus on laskettu minimiin. Ennen kautta ajetaankin vain muutama yhteistesti, ja uusien sääntöjen mukaiset autot tuodaan radalle vasta helmikuussa 2010.
Aiempien suunnitelmien mukaan rengasvalmistaja Bridgestone olisi tuonut jo joulukuun testeihin kaudella 2010 käyttöönotettavat kapeammat eturenkaat. Kuitenkin vain harvat tallit olivat tuoneet uusien sääntöjen mukaisen kapeamman etusiiven, joten uusien renkaiden testaaminen siirrettiin vuoden 2010 puolelle.
Helmikuun alussa uusien autojen testaus aloitettiin yhteistestillä Valenciassa, jossa mukana olivat Ferrari, McLaren, Mercedes, Williams, Renault sekä Toro Rosso. Ferrari oli nopein kaikkina kolmena päivänä.
Seuraavalla viikolla testaus jatkui Jerezissä, jossa testauksen aloittivat Force India, Red Bull sekä Virgin. Jerezissä satoi ensimmäisenä ja kolmantena testipäivänä, mikä häiritsi tallien testausohjelmaa. Toisella Jerezin testiviikolla mukaan tuli Lotus. Myös tällä viikolla sade häiritsi testausta paljon.
Talvitestaus päättyi Barcelonaan helmikuun viimeisinä päivinä. Kaikki muut hyväksytyt tallit paitsi Hispania pääsivät testaamaan autojaan.
Kalenterimuutoksia

Kaudella 2010 ajetaan yksi uusi osakilpailu: Korean Grand Prix.
Britannian GP:n piti siirtyä Silverstonen radalta Donington Parkin radalle kaudesta 2010 alkaen. Sopimus olisi ollut kymmenen vuoden mittainen.  Donington Parkin ja Formula One Groupin välinen sopimus kuitenkin raukesi, kun Donington ei saanut tarpeellista rahoitusta kasaan.  7. Joulukuuta Silverstone allekirjoitti 17 vuoden sopimuksen Formula 1 -kisojen järjestämisestä.
Kilpailut kaudella 2010

| Nro | Kilpailun virallinen nimi | Kilpailu | Rata | Sijainti | Päivämäärä | Aika> Paik. | Aika>  |
| --- | --- | --- | --- | --- | --- | --- | --- |
| 1. |  Gulf Air Bahrain Grand Prix | Bahrain GP | Bahrain International Circuit | Sakhir, Manama | 14. maaliskuuta | 14.00 | 13.00 |
| 2. |  Qantas Australian Grand Prix | Australian GP | Albert Park Grand Prix Circuit | Melbourne | 28. maaliskuuta | 17.00 | 9.00 |
| 3. |  Petronas Malaysian Grand Prix | Malesian GP | Sepang International Circuit | Kuala Lumpur | 4. huhtikuuta | 16.00 | 11.00 |
| 4. |  Chinese Grand Prix | Kiinan GP | Shanghai International Circuit | Shanghai | 18. huhtikuuta | 14.00 | 9.00 |
| 5. |  Gran Premio de España Telefónica | Espanjan GP | Circuit de Catalunya | Montmeló | 9. toukokuuta | 14.00 | 15.00 |
| 6. |  Grand Prix de Monaco | Monacon GP | Circuit de Monaco | Monte Carlo | 16. toukokuuta | 14.00 | 15.00 |
| 7. |  Turkish Grand Prix | Turkin GP | Istanbul Park | Istanbul | 30. toukokuuta | 15.00 | 15.00 |
| 8. |  Grand Prix du Canada | Kanadan GP | Circuit Gilles Villeneuve | Montreal | 13. kesäkuuta | 12.00 | 19.00 |
| 9. |  Telefónica Grand Prix of Europe | Euroopan GP | Valencian katurata | Valencia, Espanja | 27. kesäkuuta | 14.00 | 15.00 |
| 10. |  Santander British Grand Prix | Britannian GP | Silverstone Circuit | Silverstone | 11. heinäkuuta | 13.00 | 15.00 |
| 11. |  Grosser Preis Santander von Deutschland | Saksan GP | Hockenheimring | Hockenheim | 25. heinäkuuta | 14.00 | 15.00 |
| 12. |  Magyar Nagydíj | Unkarin GP | Hungaroring | Budapest | 1. elokuuta | 14.00 | 15.00 |
| 13. |  Belgian Grand Prix | Belgian GP | Circuit de Spa-Francorchamps | Spa | 29. elokuuta | 14.00 | 15.00 |
| 14. |  Gran Premio Santander d’Italia | Italian GP | Autodromo Nazionale Monza | Monza | 12. syyskuuta | 14.00 | 15.00 |
| 15. |  SingTel Singapore Grand Prix | Singaporen GP | Marina Bay Street Circuit | Singapore | 26. syyskuuta | 20.00 | 15.00 |
| 16. |  Japanese Grand Prix | Japanin GP | Suzuka Circuit | Suzuka | 10. lokakuuta | 15.00 | 9.00 |
| 17. |  Korean Grand Prix | Korean GP | Korean International Circuit | Yeongam | 24. lokakuuta | 14.00 | 8.00 |
| 18. |  Grande Prêmio do Brasil | Brasilian GP | Autódromo José Carlos Pace | São Paulo | 7. marraskuuta | 14.00 | 18.00 |
| 19. |  Etihad Airways Abu Dhabi Grand Prix | Abu Dhabin GP | Yas Island | Abu Dhabi | 14. marraskuuta | 17.00 | 15.00 |